सपा ब्राह्मण सभा, युवाओं ने फूंके पीएम के पुतले
Updated Sat, 15 Sep 2012 12:00 PM IST
फीरोजाबाद। डीजल के दामों में बढ़ोत्तरी और रसोई गैस का सातवां सिलेंडर अधिक मूल्य पर मिलने के विरोध में सपा ने शुक्रवार को मुख्यालय पर प्रदर्शन किया। राष्ट्रपति को संबोधित ज्ञापन डीएम को सौंपते हुए बढ़ी हुई दरों को वापस लेने की मांग की। इधर सपा ब्राह्मण महासभा ने पीएम का पुतला दहन किया।
सपा जिलाध्यक्ष रामसेवक यादव के नेतृत्व में जिले भर के सपाई जिला मुख्यालय पर एकत्रित हुए। केंद्र के खिलाफ नारेबाजी करते हुए डीएम कार्यालय पर पहुंचे। इस दौरान सपाई जुलूस के रूप में सीधे डीएम कार्यालय के बाहर पहुंचे। ज्ञापन लेने पहले डिप्टी कलेक्टर मुख्यालय पहुंचे। सपाइयों ने ज्ञापन देने से इंकार किया तो डीएम एसवीएस रंगाराव ने उनका ज्ञापन लिया और शासन को भेजने का आश्वासन दिया। विधायक जसराना रामवीर सिंह यादव, रमेशचंद्र चंचल, राजनरायन गुप्ता मुन्ना, विजेंद्र यादव ठेकेदार शामिल थे। सपा के युवा संगठन के राहुल गुप्ता, राजीव यादव बोहरे एवं मनी यादव के नेतृत्व में रामलीला चौराहे पर प्रधानमंत्री मनमोहन सिंह का पुतला दहन किया गया। पुतला दहन के दौरान विपिन यादव, रोविन चौधरी, फैजान सिद्दीकी, मनीष शर्मा, उत्तम ठाकुर शामिल थे। सपा ब्राह्मण सभा के जिलाध्यक्ष संजीव उपाध्याय के नेतृत्व में बंबा चौराहे पर पीएम का पुतला दहन करके डीजल की कीमतें बढ़ाने का विरोध किया गया। पूर्व सभासद पंडित दिनेश चंद्र शर्मा, नीरज शर्मा, मोहित शर्मा, रामू पंडित शामिल थे।
Write a Comment | View Comments